钦定古今图书集成/明伦汇编/氏族典/第277卷 > 王德
## 钦定古今图书集成/明伦汇编/氏族典/第277卷 > 王德

按《明外史王德传》：“德字汝修，永嘉人。嘉靖十七年进
士，授东昌推官。父丧除，补大名，征授户科给事中。会
李默长吏部，怒德投剌倨，出为岭南兵备佥事。与抚
按争事，投劾径归。默复起吏部，用前憾，落职闲住。德
乡居，愤倭乱，奉母居城中，而倾赀募健儿为保障计。
三十七年，倭至大掠，德偕族父沛督义兵击之，宵遁。”
俄一舟飘至，突来犯，沛及族弟崇尧、崇修歼焉。亡何，
倭复至。德愤怒，勒所部追袭至龙湾，军败，手射杀数
人，骂贼死。